ai4bharat/Pralekha huggingface dataset:
आरोग्य आणि कुटुंब कल्याण मंत्रालय
केंद्र सरकारच्या ई-संजीवनी उपक्रमाद्वारे 80 लाखांहून अधिक रुग्णांना सेवा पुरवण्यात आली
भारत सरकारची ई संजीवनी ही राष्ट्रीय टेलिमेडिसिन सेवा लोकांमध्ये लोकप्रिय होत आहे. 80 लाख दूरध्वनी-सल्ला मसलती पूर्ण करून त्याने आणखी एक महत्वाचा टप्पा पार केला आहे. सध्या राष्ट्रीय टेलिमेडिसिन सेवा 35 राज्ये / केंद्रशासित प्रदेशांमध्ये कार्यरत आहे आणि दररोज देशभरातील 60 हजारांहून अधिक रूग्ण राज्य व केंद्रशासित प्रदेशांमधील शासकीय आरोग्य सेवा यंत्रणेकडून आरोग्य सेवा मिळवण्यासाठी याचा वापर करत आहेत.
आरोग्य व कुटुंब कल्याण मंत्रालयाने स्थापन केलेली नॅशनल टेलीमेडिसिन सेवा दोन टेलिमेडिसिन प्लॅटफॉर्मद्वारे दोन प्रकारची टेलि-मेडिसिन सेवा प्रदान करत आहे. ई संजीवनी एबी-एचडब्ल्यूसी  हब आणि स्पोक मॉडेलवर आधारित आहे आणि ईसंजीवनीओपीडी  नागरिकांना त्यांच्या घरांमध्ये बाह्यरुग्ण सेवा प्रदान करते.
नोव्हेंबर 2019 मध्ये, केंद्र सरकारच्या आयुष्मान भारत योजनेंतर्गत ई संजीवनी एबी-एचडब्ल्यूसीची अंमलबजावणी सुरू करण्यात आली. डिसेंबर 2022 पर्यंत देशातील 1,55,000 आरोग्य व कल्याण केंद्रांवर ती कार्यरत होईल. त्याची अंमलबजावणी झाल्यापासून, ई-संजीवनीएबी-एचडब्ल्यूसी सुमारे 25000 आरोग्य व कल्याण केंद्रावर कार्यरत आहे आणि वैद्यकीय महाविद्यालये, जिल्हा रुग्णालये आणि प्राथमिक आरोग्य केंद्रे यासह सुमारे 2000 केंद्रांवर ई संजीवनी एबी-एचडब्ल्यूसीने सुमारे 39 लाख कन्सलटेशन पूर्ण केल्या आहेत.
अधिक माहितीसाठी येथे क्लिक करा
सुक्ष्म, लघु आणि मध्यम उदयोग मंत्रालय
केंद्रीय मंत्री नारायण राणे 11 मे 2022 रोजी नवी दिल्ली येथे खादीच्या पहिल्या, सेंटर ऑफ एक्सलन्सचे  करणार उद्घाटन
नवी दिल्ली, 10 मे 2022
"खादीचे अंतरंग म्हणजे पृथ्वीवरील प्रत्येक माणसासोबत असलेली सहसंवेदना" - महात्मा गांधी.
सूत कातून, हाताने विणलेले खादीचे वस्त्र हे महात्मा गांधींच्या आदेशानुसार लोकांना एकत्र जमा करून त्यांचे एकीकरण करण्याचे एक साधन बनले होते आणि हजारो लोक खादीचे वस्त्र तयार करण्यासाठी आणि आरामदायक खादी परिधान करण्यासाठी एकत्र आले होते. 1957 पासून अशा अनेक समूहांचे औपचारिक रूपांतर खादी ग्रामोद्योग मंडळ या प्रमाणित केलेल्या संस्थांमध्ये झाले. या खादी संस्था या खादीच्या परंपरेच्या संरक्षक व्यवस्थापक आहेत.
खादीमधे नवप्रवर्तन आणण्याच्या उद्देशाने, तसेच खादी संस्थांना सक्षम करण्यासाठी सूक्ष्म, लघू आणि मध्यम उद्योग मंत्रालयाने खादी ग्रामोद्योग आयोगासाठी अनुप्रयोग, नवकल्पना आणि रचना केंद्रांची संकल्पना मांडली आहे. पिढ्यानपिढ्या लोकांना आकर्षित करणारे पोशाख, घर आणि फॅशन ऍक्सेसरीज डिझाइन करण्याचे केंद्राचे लक्ष्य आहे. सेंटर ऑफ एक्सलन्सने खादीला एक सार्वत्रिक, उत्कृष्ट आणि मूल्यवर्धित ब्रँड बनवण्याची तयारी केली आहे.
केंद्रीय सूक्ष्म लघु आणि मध्यम उद्योग मंत्री नारायण राणे दिनांक 11 मे 2022 रोजी खादीसाठीच्या पहिल्या सेंटर ऑफ एक्सलन्सचे नवी दिल्ली येथे उदघाटन करणार आहेत. एमएसएमई राज्यमंत्री भानू प्रताप सिंग वर्मा, वस्त्रोद्योग राज्यमंत्री श्रीमती दर्शना विक्रम जरदोश, वस्त्रोद्योग मंत्रालयाचे सचिव यू पी सिंग आणि एमएसएमई मंत्रालयाचे सचिव बी बी स्वेन यांच्या उपस्थितीत हा कार्यक्रम संपन्न होणार आहे.
या खादीच्या प्रमुख केंद्राची स्थापना नॅशनल इन्स्टिट्यूट ऑफ फॅशन टेक्नॉलॉजी, दिल्ली येथे महत्त्वाचे केंद्र म्हणून करण्यात आली आहे आणि बेंगळुरू, गांधीनगर, कोलकाता आणि शिलाँग येथे त्याची उपकेंद्रे स्थापन होणार आहेत. सर्व वयोगटातील लोकांसाठी पोशाख, गृह सजावट आणि ॲक्सेसरीज अभिकल्पित करणे आणि जागतिक मानदंडांनुसार त्यांची गुणवत्ता, रचना आणि व्यापाराच्या प्रक्रिया निर्माण करणे हे या केंद्रांचे उद्दिष्ट आहे.
सेंटर ऑफ एक्सलन्स फॉर खादी, हे सर्व खादीच्या संस्थांपर्यंत पोहोचणारे डिझाइन दिशानिर्देश प्रसारित करण्यासाठी खादीचे विशेष नॉलेज पोर्टल विकसित करण्याची प्रक्रिया तयार करत आहे.या नॉलेज पोर्टलमध्ये डिझाइन -रंग, छायचित्र, विणकाम, पृष्ठभाग, पोत, छापील रचना,संवरण, आकाराचे तक्ते,सुबकपणा आणि पूर्तता याबाबतचे दिशानिर्देश समाविष्ट असतील.S.Thakur/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 179
आरोग्य आणि कुटुंब कल्याण मंत्रालय
कोविड- 19 बाबतची अद्ययावत माहिती
नवी दिल्ली, 28 ऑगस्ट 2021
लसीकरण मोहिमेअंतर्गत गेल्या 24 तासांत कोविड प्रतिबंधक लसीच्या 1 कोटीहून अधिक मात्रा देण्यात आल्या
देशव्यापी लसीकरण मोहिमेत आतापर्यंत कोविड प्रतिबंधक लसीच्या 62 कोटी 29 लाख मात्रा देण्यात आल्या आहेत.
गेल्या 24 तासांत 46,759 नव्या कोरोना बाधितांची नोंद झाली
सध्या कोविड सक्रीय असलेल्या रुग्णांची संख्या एकूण कोविड बाधित रुग्णसंख्येच्या 1.10%
भारतात सध्या 3,59,775 कोविड सक्रीय रुग्ण आहेत
रोगमुक्ती दर सध्या 97.56% आहे
गेल्या 24 तासांत 31,374 रुग्ण कोरोनामुक्त झाले; आता एकूण रोगमुक्तांची संख्या 3,18,52,802 आहे
साप्ताहिक पॉझिटीव्हिटी दर गेले 64 दिवस 3% हून कमी
दैनंदिन पॉझिटीव्हिटी दर गेले 33 दिवस 3% पेक्षा कमी
आतापर्यंत कोविड संसर्ग तपासणीच्या एकूण 51 कोटी 68 लाख चाचण्या करण्यात आल्याS.Patil/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
पंतप्रधान कार्यालय
अमेरिकेच्या राष्ट्राध्यक्षांसोबत झालेल्या द्वीपक्षीय बैठकीत पंतप्रधान नरेंद्र मोदी यांचे प्रारंभिक वक्तव्य
राष्ट्राध्यक्ष महोदय,
मी आपले मनापासून खूप खूप आभार व्यक्त करतो आणि जिल बायडेन यांचेही मनापासून आभार व्यक्त करतो. ज्या प्रकारे अत्यंत आत्मीयतेने माझे आणि आमच्या शिष्टमंडळाचे स्वागत करण्यात आले त्याबद्दल तर मी आभार मानतो. त्याशिवाय आपण व्हाईट हाऊस ची दारे आज भारतीय समुदायासाठी खुली केली आणि हजारोंच्या संख्येने आलेल्या भारतीय समुदायाला भारत-अमेरिकेच्या भावी रणनीतीचे साक्षीदार बनण्याची संधी आपण दिलीत, याबद्दल मी आपले विशेष आभार मानतो.
सन्माननीय महोदय,
आपण कायमच भारताचे अतिशय उत्तम शुभचिंतक राहिले आहात आणि जेव्हा ही आपल्याला जिथे कुठे संधी मिळाली, तेव्हा आपण कायमच भारत आणि अमेरिकेमधील संबंधांच्या महत्त्वाला खूप मोठी ताकद दिली आहे.खूप बळ दिले आहे. मला आठवते, की आठ वर्षांपूर्वी, अमेरिका-भारत व्यवसाय परिषदेला संबोधित करतांना, आपण एक फार महत्वाचा विचार मांडला होता- “आमचे उद्दिष्ट, भारताचा सर्वोत्तम मित्र होण्याचे आहे” आपले हे शब्द आजही माझ्या मनात घुमत आहेत. भारताप्रती आपली ही वैयक्तिक कटिबद्धता आपल्याला अनेक धाडसी आणि महत्वाकांक्षी पावले उचलण्यासाठी प्रेरणा देत आहे.
आज भारत-अमेरिका अंतराळ क्षेत्राच्या उंचीपासून ते सागराच्या खोलीपर्यंत, प्राचीन संस्कृती पासून ते कृत्रिम बुद्धिमत्ता क्षेत्रापर्यंत प्रत्येक क्षेत्रात, खांद्याला खांदा लावून काम करत आहेत.
राजनैतिक दृष्टीने जेव्हा कोणत्याही दोन देशांदरम्यानच्या संबंधांवर जी चर्चा केली जाते, त्यावेळी साधारणपणे औपचारिक संयुक्त निवेदने, कार्यकारी गट आणि सामंजस्य करार ह्याच चौकटीत चर्चा केली जाते. त्या सगळ्यांचे महत्त्व तर आहेच; पण भारत- अमेरिकेदरम्यानच्या संबंधांचे खरे इंजिन आमच्यातले लोकांमधील भक्कम संबंध हे आहे. आणि ह्या इंजिनाचा एक जोरदार ध्वनी, आपण व्हाईट हाऊसच्या लॉनवरही ऐकला.
सन्माननीय महोदय,
आपण जे म्हणालात तेच पुन्हा सांगू इच्छितो, आज वेगाने बदलणाऱ्या जागतिक परिस्थितीत देखील सर्वांची नजर जगातल्या दोन सर्वात मोठ्या लोकशाहींवर आहे, भारत आणि अमेरिकेवर आहे. मला असं वाटतं की आपली राजनैतिक भागीदारी मानव जातीच्या कल्याणासाठी, जागतिक शांतता आणि स्थिरतेसाठी, लोकशाही तत्वांवर विश्वास असलेल्या सगळ्या शक्तींसाठी अतिशय महत्त्वाची आहे आणि पूर्वीपेक्षा कितीतरी अधिक महत्त्वाची आहे.
मला खात्री आहे की पण मिळून संपूर्ण जगाचे सामर्थ्य वाढविण्यात नक्कीच यशस्वी होऊ.
आज आपल्या चर्चेत आपण अशा अनेक मुद्द्यांवर बोलू आणि आपल्या राजनैतिक संबंधांना नवे पैलू जोडले जातील. आपल्या ह्या हृदयापासूनच्या मैत्रीबद्दल मी मनापासून आभार व्यक्त करतो.
कृषी मंत्रालय
देशातील कृषी क्षेत्रात क्रांती घडवण्याच्या उद्देशाने परिवर्तनशील उपक्रमांच्या मालिकेचे केंद्रीय अर्थमंत्री निर्मला सीतारामन व केंद्रीय कृषी आणि शेतकरी कल्याण मंत्री नरेंद्र सिंह तोमर यांच्या हस्ते उद्या उद्घाटन
कृषी-कर्ज आणि पीक विमा यावर केंद्रित उपक्रमांचा कृषी आणि शेतकरी कल्याण मंत्रालयाकडून होणार प्रारंभ
नवी दिल्ली, 18 सप्टेंबर 2023
शेतक-यांचे कल्याण केंद्रस्थानी ठेवून कृषी कर्ज  आणि पीक विमा  यावर केंद्रित परिवर्तनशील उपक्रमांच्या मालिकेचे उद्घाटन केंद्रीय अर्थमंत्री निर्मला सीतारामन आणि केंद्रीय कृषी आणि शेतकरी कल्याण मंत्री नरेंद्र सिंह तोमर यांच्या हस्ते उद्या होणार आहे. कृषी आणि शेतकरी कल्याण मंत्रालय भारतातील कृषी क्षेत्रात क्रांती घडवून आणण्यासाठी हे उपक्रम सुरू करत आहे. आर्थिक समावेशनात वाढ करणे, माहितीचा सुव्यवस्थित वापर करणे, तंत्रज्ञानाचा वापर करणे आणि कृषी समुदायाच्या उपजीविकेचा साधनांमध्ये वाढ करणे हे या मागचे उद्दिष्ट आहे.शेतक-यांचे जीवनमान सुधारण्यावर आणि कृषी परिवर्तनाला चालना देण्यावर लक्ष केंद्रित करून, कृषी क्षेत्रातील नाविन्यपूर्ण आणि कार्यक्षम सेवा वितरणासाठी भारत सरकारच्या वचनबद्धतेचे हे उपक्रम द्योतक आहेत.
उपक्रमांची ठळक वैशिष्ट्ये :
1. किसान ऋण पोर्टल 
किसान ऋण पोर्टल , हे अनेक सरकारी विभागांच्या सहकार्याने विकसित केले गेले असून किसान क्रेडिट कार्ड  अंतर्गत कर्ज सेवांच्या उप्लब्धतेमध्ये क्रांती घडवून आणण्यासाठी ते सज्ज आहे. हा डिजिटल मंच शेतकऱ्यांबद्दलची माहिती, कर्ज वितरण तपशील, व्याज सवलतीचे दावे आणि योजनेच्या वापरातील प्रगतीचे सर्वसमावेशक दृश्य प्रदान करते आणि अधिक केंद्रित आणि कार्यक्षम कृषी कर्जासाठी बँकांसोबत विनाअडथळा एकात्मीकरण वाढवते.
2. घर-घर केसीसी अभियान: घरोघरी केसीसी अभियान
देशभरातील प्रत्येक शेतकऱ्यापर्यंत किसान क्रेडिट कार्ड  योजनेचा लाभ पोहोचवण्याची महत्त्वाकांक्षी मोहीम "घरोघरी केसीसी अभियान" ची सुरुवात या कार्यक्रमात होणार आहे. सार्वत्रिक आर्थिक समावेशन साध्य करणे, प्रत्येक शेतकऱ्याला त्यांच्या कृषी व्यवसायांना चालना देणार्या पत सुविधा विनाअडथळा उपलब्ध करून देणे सुनिश्चित करणे, हे या मोहिमेचे उद्दिष्ट आहे.
3. डब्ल्यूआयएनडीएस माहितीपुस्तिकेचे प्रकाशन
या कार्यक्रमादरम्यान प्रकाशित करण्यात येणारी डब्ल्यूआयएनडीएस माहितीपुस्तिका, हवामान माहिती नेटवर्क माहिती प्रणाली  उपक्रमाचा प्रभाव वाढवते. या सर्वसमावेशक माहितीपुस्तिकेच्या माध्यमातून शेतकरी, धोरणकर्ते आणि विविध कृषी घटकांना पोर्टलच्या कार्यक्षमतेची सखोल माहिती, माहितीचे विवेचन आणि प्रभावी वापर यांसारखी माहिती मिळणार आहे.S.Kakade/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 66
पंतप्रधान कार्यालय
राष्ट्रकुल 2022 स्पर्धेत महिलांच्या 48 किलो वजनी गटाच्या मुष्टियुद्ध सामन्यात सुवर्णपदक जिंकल्याबद्दल नितू घनसासचे पंतप्रधान नरेंद्र मोदी यांनी केले अभिनंदन
राष्ट्रकुल 2022 स्पर्धेत महिलांच्या 48 किलो वजनी गटाच्या मुष्टियुद्ध सामन्यात सुवर्णपदक जिंकल्याबद्दल नितू घनसासचे पंतप्रधान नरेंद्र मोदी यांनी अभिनंदन केले आहे.
“राष्ट्रकुल स्पर्धा, 2022 मध्ये महिलांच्या 48 किलो वजनी गटात, अतिशय परिश्रमपूर्वक मिळवलेल्या या सुवर्णपदकासाठी, नितू घनसासचे खूप खूप अभिनंदन ! तिने अतिशय चिकाटीने आणि अत्यंत जिद्दीने आपले क्रीडा क्षेत्रातली कारकीर्द पुढे नेली आहे. तिच्या या यशामुळे मुष्टियुद्ध खेळ देशात अधिक लोकप्रिय होण्यास मदत होईल. तिच्या भविष्यातील वाटचालीस माझ्या शुभेच्छा !#Cheer4India”
असं ट्वीट पंतप्रधानांनी केलं आहे.
पंतप्रधान कार्यालय
बुद्धीबळ स्पर्धेत रौप्य पदक जिंकल्याबद्दल पंतप्रधान नरेंद्र मोदी यांनी महिला संघाचे केले अभिनंदन
हांगझाऊ इथे सुरू असलेल्या आशियाई क्रीडा स्पर्धेत, रौप्य पदक पटकावल्याबद्दल पंतप्रधान नरेंद्र मोदी यांनी महिला बुद्धीबळ संघाचे अभिनंदन केले आहे.
पंतप्रधानांनी X वर पोस्ट केले आहे;
“आशियाई क्रीडा स्पर्धेत रौप्य पदकाची कमाई करणाऱ्या आमच्या महिला बुद्धीबळ पटूंचे अभिनंदन! हे पदक, त्यांची गुणवत्ता आणि दृशनिश्चयाचाच पुरावा आहे.”
उपराष्ट्रपती कार्यालय
राम नवमीच्या पूर्वसंध्येला उपराष्ट्रपतींनी देशातील जनतेला दिल्या शुभेच्छा
उपराष्ट्रपती एम व्यंकय्या नायडू यांनी राम नवमीनिमित्त देशवासीयांना शुभेच्छा दिल्या आहेत.
संदेशाचा संपूर्ण मजकूर खालीलप्रमाणे आहे -
भगवान रामाचा जन्मदिवस म्हणून साजरा केल्या जाणाऱ्या ‘रामनवमी’ च्या शुभ प्रसंगी मी आपल्या देशातील जनतेला हार्दिक शुभेच्छा देतो.
भारतीय परंपरेत, भगवान राम सदाचार , धैर्य आणि करुणा या गुणांचे प्रतीक आहेत. त्यांचे जीवन सत्य, न्याय, ज्येष्ठांचा आदर आणि सर्व मानवांप्रति प्रेम आहे. ‘मर्यादा पुरुषोत्तम’ भगवान राम हे आदर्श राजा, आज्ञाधारक पुत्र, प्रेमळ भाऊ आणि खऱ्या अर्थाने प्रेरणा स्रोत म्हणून पूज्यनीय आहेत . भगवान राम यांचे जीवन आपल्याला त्यांचे उदात्त आदर्श आणि उच्च नैतिक मूल्ये जपण्यासाठी प्रेरणा देते.
रामनवमीचे हे पर्व आपल्या जीवनात शांतता आणि आनंद घेऊन येवो आणि प्रभू रामाने जोपासलेली चिरंतन मूल्ये आपल्याला मार्गदर्शन करत राहो.
आरोग्य आणि कुटुंब कल्याण मंत्रालय
भारतातील सक्रिय रुग्णसंख्या 1.85 लाखांपर्यंत घटली
28 राज्ये / केंद्रशासित प्रदेशांमध्ये सक्रिय रुग्णांची संख्या 5,000 पेक्षा कमी
28 राज्ये / केंद्रशासित प्रदेशांचा रुग्ण बरे होण्याचा दर राष्ट्रीय सरासरीपेक्षा कमी
जवळपास 14 लाख लाभार्थ्यांना मिळाली कोविड 19ची लस
नवी दिल्ली, 23 जानेवारी 2021
भारतातील एकूण सक्रीय रुग्णसंख्या सातत्याने कमी होत असल्याचे आढळत आहे. आज ती 1.85 लाख  पर्यंत खाली आली आहे.
भारताच्या एकूण बाधित रुग्णसंख्येच्या 1.74 % इतकी भारतातील सध्याची सक्रीय रुग्णसंख्या आहे.
गेल्या 24 तासातील नव्याने होणारी रुग्णांची नोंद ही 14,256 इतकी आहे. गेल्या 24 तासात 17,130 रुग्ण बरे झाले आहेत आणि त्यांना घरी सोडण्यात आले आहे. त्यानुसार एकूण सक्रिय रुग्ण संख्येत 3,026 ने घट नोंदविली गेली आहे.
28 राज्ये / केंद्रशासित प्रदेशांमध्ये सक्रीय रुग्णांची संख्या 5,000 पेक्षा कमी आहे.
बरे झालेल्या रुग्णांची एकूण संख्या 1,03,00,838 इतकी आहे.
नवीन रुग्ण संख्येच्या तुलनेत नव्याने बरे होणाऱ्या रुग्ण संख्येतील फरकामुळे बरे होणाऱ्या रुग्ण संख्येचे प्रमाण वाढून ते आज 96.82 % इतके झाले आहे.
बरे झालेली रुग्ण संख्या आणि सक्रिय रुग्णसंख्या यामधील अंतर सातत्याने वाढत आहे आणि सध्या ते 1,01,15,176 इतके आहे.
28 राज्ये / केंद्रशासित प्रदेशांमध्ये रुग्ण बरे होण्याचा दर हा राष्ट्रीय सरासरीपेक्षा अधिक आहे.
देशव्यापी कोविड-19 लसीकरण मोहिमेअंतर्गत 23 जानेवारी 2021 रोजी सकाळी आठ वाजेपर्यंत जवळपास 14 लाख  लाभार्थ्यांनी लस घेतली आहे.
गेल्या 24 तासात, 3,47,058 लोकांनी 6,241 सत्रांमध्ये लस घेतली आहे. आतापर्यंत 24,408 लसीकरणाची सत्र झाली आहेत.
नव्याने बरे झालेल्या रुग्ण संख्येपैकी 84.30 % संख्या ही 10 राज्ये / केंद्रशासित प्रदेशांमधील असल्याचे निरीक्षण नोंदविण्यात आले आहे.
केरळमध्ये एकाच दिवशी 6,108 इतक्या अधिक संख्येने रुग्ण बरे झाल्याची नोंद आहे. महाराष्ट्रात गेल्या 24 तासात 3,419 रुग्ण बरे झाले आहेत तर कर्नाटकमध्ये 890 इतकी बरे झालेल्या रुग्णांची संख्या आहे.
79.99 % नवीन रुग्ण संख्या ही सहा राज्ये आणि केंद्रशासित प्रदेशांमधील आहे.
केरळमधून पुन्हा सातत्याने सर्वाधिक 6,753 इतकी नवीन रुग्ण संख्येची नोंद झाली आहे. त्यानंतर महाराष्ट्रातील बाधितांची संख्या 2,779 इतकी आहे, तर तामिळनाडू येथील नवीन रुग्ण संख्या 574 इतकी आहे.
गेल्या 24 तासात 152 मृत्यूंची नोंद करण्यात आली आहे.
नवीन मृत्यूंच्या नोंदीमध्ये आठ राज्ये आणि केंद्रशासित प्रदेशांचा सहभाग 75.66 % इतका आहे. महाराष्ट्रात सर्वाधिक  मृत्यूंची नोंद आहे. त्यानंतर केरळमध्ये दैनंदिन मृत्यूंची नोंद 19 इतकी आहे.Jaydevi PS/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
नवीन भारताच्या अर्थसंकल्पामुळे देशाला ऊर्जा मिळेल – पंतप्रधान
या अर्थसंकल्पामुळे गरीबांचे सक्षमीकरण, शेतकऱ्यांना प्रोत्साहन आणि आर्थिक विकासाला चालना मिळेल – पंतप्रधान
या अर्थसंकल्पामुळे 12 कोटी शेतकरी आणि त्यांचे कुटुंबिय, 3 कोटी मध्यमवर्गीय करदात्यांना थेट लाभ मिळेल – पंतप्रधान
5 एकरपेक्षा कमी शेत जमीन असलेल्या शेतकऱ्यांना पंतप्रधान किसान निधीमुळे मदत मिळेल
पंतप्रधान श्रम योगी मानधन योजनेमुळे असंघटित क्षेत्राच्या हितांचे रक्षण होईल
नवी दिल्ली, 1 फेब्रुवारी 2019
हा अर्थसंकल्प नवीन भारताचा अर्थसंकल्प असून, यामुळे देशाला ऊर्जा मिळेल, असे सांगत पंतप्रधान नरेंद्र मोदी यांनी या अर्थसंकल्पाची प्रशंसा केली.
संसदेत 2019-20 वर्षासाठीचा अंतरिम अर्थसंकल्प सादर केल्यानंतर ट्विटरवरील संदेशात पंतप्रधान म्हणाले की, नवीन भारताच्या या अर्थसंकल्पामुळे 12 कोटी शेतकरी आणि त्यांचे कुटुंबिय, 3 कोटींहून अधिक मध्यमवर्गीय करदाते, व्यावसायिक आणि त्यांचे कुटुंब, तसेच 30 ते 40 कोटी कामगारांना लाभ मिळेल.
रालोआ सरकारने हाती घेतलेल्या विकासाच्या उपाययोजनांमुळे अनेकांच्या जीवनात सकारात्मक प्रभाव पडला आहे. शेतकऱ्यांचे कल्याण, मध्यमवर्गीयांना प्राप्तीकरातून दिलासा, पायाभूत क्षेत्रे, निर्मिती क्षेत्रे, सूक्ष्म, लघु आणि मध्यम उद्योग, गृहनिर्माण, आरोग्यसेवा आणि नवीन भारताच्या विकासाचा वेग वाढवण्यासंबंधिच्या प्रस्तावांचे प्रतिबिंब या अर्थसंकल्पात दिसून येते, असे पंतप्रधान म्हणाले.
गरीबीच्या जोखडातून अनेक लोक बाहेर पडत असल्याबद्दल त्यांनी आनंद व्यक्त केला. आपला नव-मध्यमवर्ग वाढत आहे आणि त्यांची स्वप्न देखील वाढत आहेत. करांमधून दिलासा मिळाल्याबद्दल त्यांनी मध्यमवर्गाचे अभिनंदन केले. देशाच्या विकासात मध्यमवर्गांनी दिलेल्या उल्लेखनीय योगदानाबद्दल आपण त्यांना सलाम करतो, असे पंतप्रधान म्हणाले.
अर्थसंकल्पात शेतकऱ्यांच्या कल्याणासाठी करण्यात आलेल्या उपाययोजनांबाबत बोलतांना ते म्हणाले की, शेतकऱ्यांसाठी गेली अनेक वर्षे, अनेक उपक्रम हाती घेण्यात आलेत, मात्र अनेक शेतकऱ्यांना त्या योजनांचा लाभ मिळाला नाही. शेतकऱ्यांच्या कल्याणासाठी पंतप्रधान किसान निधी हे ऐतिहासिक पाऊल असून, यामुळे 5 एकरपेक्षा कमी जमीन असलेल्या शेतकऱ्यांना मदत मिळणार आहे. पशुपालन क्षेत्र, मत्स्योद्योग या क्षेत्रांचाही नवीन भारताच्या अर्थसंकल्पात विचार करण्यात आल्याचे पंतप्रधानांनी नमूद केले.
असंघटित क्षेत्रांच्या हितांचे रक्षण करण्याचे महत्व अधोरेखित करतांना ते म्हणाले की, पंतप्रधान श्रम योगी मानधन योजना ही महत्वाची योजना ठरेल. या क्षेत्राला त्यांच्या हिताचे रक्षण होणे आवश्यक होते आणि नवीन भारताच्या अर्थसंकल्पात ते करण्यात आले आहे. आयुष्मान भारत योजना आणि सामाजिक सुरक्षा योजनांमुळे त्यांच्या आयुष्यात सकारात्मक प्रभाव पडेल, असे पंतप्रधान म्हणाले.
समाजातल्या सर्व घटकांपर्यंत विकासाचे लाभ पोहोचतील हे सुनिश्चित करणे आवश्यक आहे, असे पंतप्रधान म्हणाले. या अर्थसंकल्पामुळे गरीबाचे सशक्तीकरण, शेतकऱ्यांना प्रोत्साहन आणि आर्थिक विकासाला चालना मिळेल, असे ते म्हणाले.
B.Gokhale/S.Kane/D. Rane
(Visitor Counter : 66
कार्मिक, सार्वजनिक तक्रार आणि निवृत्ती वेतन मंत्रालय
नव्या कृषी सुधारणांमुळे देशातील युवकांसाठी कृषी उद्यमशीलतेत सुलभता येईल- केंद्रीय मंत्री जितेंद्र सिंह
पंतप्रधान नरेंद्र मोदी यांनी आणलेल्या नव्या कृषी कायद्यामुळे देशातील युवकांसाठी कृषी उद्यमशीलतेत सुलभता येईक आणि त्यांना कृषीउद्योगाची व्यवसाय म्हणून निवड करण्यास प्रोत्साहन मिळेल, असा विश्वास केंद्रीय मंत्री डॉ जितेंद्र सिंह यांनी व्यक्त केला.
जम्मू कश्मीरमधल्या उधमपूर-कथुआ-डोडा या त्यांच्या लोकसभा मतदार संघात आयोजित ‘युवा संमेलनात’ त्यांनी आज युवा शेतकऱ्यांशी संवाद साधला. या सुधारणांचे अनेक व्यापक लाभ असून ते पुढे काळाच्या ओघात हळूहळू लक्षात येतील आणि कृषीव्यवसायाची पार्श्वभूमी नसलेल्या कुटुंबातील युवकही हळूहळू या क्षेत्राकडे वळतील, अशी आशा त्यांनी व्यक्त केली. संसदेत अलीकडेच संमत झालेल्या या कायद्यातून दिल्या जाणाऱ्या पर्याय आणि सुविधांचा उद्देश देशातील युवा शेतकऱ्यांना अद्ययावत तंत्रज्ञान आणि पद्धतींच्या माध्यमातून सक्षम करणे हा आहे.
आधीच्या व्यवस्थेत शेतकऱ्यांना आपली पिके केवळ कृषी उत्पन्न बाजार समितीतच विकण्याचे बंधन होते, हे पन्नास वर्ष जुनी व्यवस्था आहे, मात्र आता त्यात कालानुरूप बदल करायला हवे, असे डॉ. जितेंद्र सिंह यांनी म्हटले. आज मात्र सगळी परिस्थिती बदलली आहे. आजच्या युवा शेतकऱ्यांकडे अधिक संसाधने आहेत, त्यांचा संपर्क दांडगा आहे, त्याला सगळ्या जगाची माहिती आहे, आणि म्हणूनच आपण अशा शेतकऱ्यांना त्यांच्या मालाच्या विक्रीसाठी उपलब्ध पर्यायांपासून वंचित ठेवू शकत नाही, असे जितेंद्र सिंह म्हणाले.
सर्व युवा शेतकरी आणि ग्रामपंचायत प्रतिनिधी या वेबिनारमध्ये सहभागी झाले होते, त्यांनीही या सर्व कृषी कायद्यांचे स्वागत केले आणि हे कायदे कृषी क्षेत्राचा चेहरामोहरा बदलणारे आहेत, असे मत व्यक्त केले.
यावेळी गौरव शर्मा, जसविंदर सिंग जस्सी, राहुल हंस, शशांक गुप्ता अशा युवा शेतकऱ्यांनी या वेबिनारमध्ये आपली मते मांडली.
<><><><><>
B.Gokhale/R.Aghor/P.Kor
रेल्वे मंत्रालय
भारतीय रेल्वेकडून निमवैद्यकीय कर्मचाऱ्यांची सर्वात मोठी भर्ती मोहिम
महाराष्ट्रातून 38,097 उमेदवारांचे अर्ज
नवी दिल्ली, 18 जुलै 2019
भारतीय रेल्वे निमवैद्यकीय कर्मचाऱ्यांची सर्वात मोठी भर्ती मोहीम राबवत आहे. 1,923 जागांसाठी ही भर्ती प्रक्रिया होत आहे. 19 जुलै 2019 ते 21 जुलै 2019 या काळात तीन पाळ्यांमध्ये संगणक आधारित चाचणी  घेतली जाणार आहे. देशभरातल्या 107 शहरांमधल्या 345 केंद्रांवर होणाऱ्या या चाचणीत 4 लाख 39 हजारांहून अधिक उमेदवार सहभागी होणार आहेत.
सर्वाधिक अर्ज उत्तर प्रदेशातून  आले असून त्यापाठोपाठ राजस्थानचा  क्रमांक आहे. महाराष्ट्रातून 38,097 उमेदवारांनी अर्ज दाखल केले आहेत. त्यापाठोपाठ केरळमधून 35,496 अर्ज प्राप्त झाले आहेत.
आर्थिकदृष्ट्या मागासवर्गासाठी  आरक्षण असलेली भारतीय रेल्वेची ही पहिलीच भर्ती प्रक्रिया असून याअंतर्गत 4,654 उमेदवारांनी अर्ज दाखल केले आहेत. अर्ज केलेल्या उमेदवारांमध्ये 62 टक्के महिला आहेत. 28 तृतीयपंथीयांनीही अर्ज दाखल केले आहेत. चाचणी 90 मिनिटांची असेल. दिव्यांग व्यक्तींसाठी 30 मिनिटे अतिरिक्त असतील. इंग्रजी आणि हिंदीसह 15 भाषांमध्ये चाचणीचे प्रश्न उपलब्ध असतील.
परिचारिका, आहारतज्ज्ञ, आरोग्य आणि मलेरिया निरीक्षक, औषधविक्रेते, रेडिओग्राफर अशा पदांसाठी ही भर्ती होणार आहे.
B.Gokhale/S.Kakade/P.Kor
(Visitor Counter : 106
आयुष मंत्रालय
आयुष औषधांच्या ऑनलाईन परवाना प्रणालीसाठी ई-औषधी पोर्टलचा प्रारंभ
नवी दिल्ली,13 फेब्रुवारी 2019
आयुर्वेद, सिद्ध, युनानी आणि होमिओपॅथी औषधांच्या ऑनलाईन परवाना प्रणालीसाठी केंद्रीय आयुष राज्यमंत्री  श्रीपाद नाईक यांनी आज नवी दिल्लीत ई-औषधी पोर्टलचा प्रारंभ केला. या पोर्टलमुळे अधिक पारदर्शकता येईल तसेच सुधारित माहिती व्यवस्थापन उपलब्ध होईल, असे नाईक यांनी यावेळी सांगितले. या पोर्टलकडे येणाऱ्या अर्जांची प्रक्रियेच्या प्रत्येक टप्प्यावरील माहिती एसएमएस आणि ईमेलद्वारे दिली जाईल, असे त्यांनी सांगितले. ई-गव्हर्नंन्स, व्यावसाय सुलभीकरण आणि मेक इन इंडिया यासाठी असलेल्या सरकारच्या कटिबद्धतेसाठी आयुष मंत्रालयाने उचललेले हे पाऊल आहे, असेही त्यांनी सांगितले.
N.Sapre/J.Patankar/P.Kor
(Visitor Counter : 142
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 107.63 कोटी मात्रांचा टप्पा केला पार
गेल्या 24 तासांत 30.90 लाख मात्रांचे लसीकरण
रुग्ण बरे होण्याचा दर सध्या 98.23%
गेल्या 24 तासात 12,885 नव्या कोरोना रुग्णांची नोंद.
उपचाराधीन रुग्णांची संख्या  गेल्या 253 दिवसातली सर्वात कमी रूग्संणख्या
साप्ताहिक पॉझिटिव्हिटी दर  गेले 41 दिवस 2% पेक्षा कमी
गेल्या 24 तासात 30,90,920 मात्रांचे कोविड-19 प्रतिबंधक लसीकरण झाल्याने भारताने 107.63  कोटी मात्रांचा टप्पा ओलांडला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, 1,08,50,694 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,79,479
|
|
2nd Dose
|
|
92,50,239
|
|
FLWs
|
|
1st Dose
|
|
1,83,72,253
|
|
2nd Dose
|
|
1,59,98,007
|
|
Age Group 18-44 years
|
|
1st Dose
|
|
42,26,22,413
|
|
2nd Dose
|
|
14,77,14,520
|
|
Age Group 45-59 years
|
|
1st Dose
|
|
17,58,96,942
|
|
2nd Dose
|
|
9,81,31,225
|
|
Over 60 years
|
|
1st Dose
|
|
11,03,49,903
|
|
2nd Dose
|
|
6,75,99,459
|
|
Total
|
|
1,07,63,14,440
गेल्या 24 तासांत 15,054 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,37,12,794 झाली आहे.
परिणामी, भारतातील रुग्ण बरे होण्याचा दर 98.23% झाला आहे.
केंद्र आणि राज्य सरकार / केंद्रशासित प्रदेश यांच्या एकत्रित प्रयत्नांचा परिणाम म्हणून सलग 130 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 12,885 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 1,48,579 आहे, जी गेल्या 253 दिवसांतली सर्वात कमी रुग्णसंख्या आहे. देशातील आतापर्यंतच्या एकूण बाधित रुग्णसंख्येच्या ती 0.43 % आहे. मार्च 2020 पासूनची ही सर्वात कमी रूग्णसंख्या आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 10,67,914 चाचण्या करण्यात आल्या. भारताने आतापर्यंत एकूण 61.23  कोटींहून अधिक चाचण्या केल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 1.17% असून गेल्या 41 दिवसांपासून हा दर 2% पेक्षा कमी राहिला आहे. दैनंदिन पॉझिटिव्हिटी दर 1.21% असून गेले 31 दिवस हा दर 2 % पेक्षा कमी आहे तर गेले सलग 66 दिवस हा दर 3% पेक्षा कमी आहे.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 2 सप्टेंबर 2021
आरोग्य मंत्रालयाची कोविड-19 घडामोडींवरील माहिती
भारतात कोविड-19 प्रतिबंधक लसीकरणाने 66 कोटी मात्रांचा महत्वाचा टप्पा काल पार केला. भारताने गेल्या 24 तासात 81,09,244 मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 66.30 कोटीपेक्षा जास्त मात्रा  दिल्या आहेत. एकूण 69,60,983 सत्रांद्वारे मात्रा देण्यात आल्या आहेत.
देशभरात कोविड लसीकरणाचा वेग आणि व्याप्ती वाढवण्यासाठी केंद्र सरकार कटीबद्ध आहे.
गेल्या 24 तासात 35,181 रुग्ण कोरोना मुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,20,28,825 रुग्ण कोरोना मुक्त झाले आहेत.
कोरोनातून बरे होण्याचा दर 97.48%.झाला आहे. सलग 67 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे.
गेल्या 24 तासात 47,092 नव्या रुग्णांची नोंद झाली. देशात उपचाराधीन रुग्णांची संख्या 3,89,583 आहे.उपचाराधीन रुग्ण, एकूण रुग्णांच्या 1.19% आहेत.
चाचण्या करण्याच्या क्षमतेत वाढ सुरु असून देशात गेल्या 24 तासात 16,84,441 चाचण्या करण्यात आल्या. भारताने आतापर्यंत 52.48 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 2.62% असून गेले 69 दिवस 3% पेक्षा कमी आहे. दैनंदिन पॉझीटीव्हिटी दर 2.80% असून हा दर गेले 87 दिवस 5% पेक्षा कमी आहे.
इतर अपडेट्स:-
Jaydevi PS/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 166